**PREVENTIVNI ZDRAVNIŠKI PREGLED**

Preventivni zdravniški pregled za študente je obvezen za redne študente 1. letnika 1. stopnje in po želji za študente 2. letnika 2. stopnje in sicer do dopolnjenega 26. leta starosti.

Prične se **10. decembra 2019 ob 8.00** uri po abecednem seznamu, ki je objavljen na spodnji povezavi. Prosimo, da se razporeda držite.

Zdravniški pregled se izvaja v **Dispanzerju za zdravstveno varstvo študentov, Ob parku 5, Maribor.**

Prosimo, da se v navedenem terminu zglasite v Dispanzerju za zdravstveno varstvo študentov in s seboj prinesete:

* **zdravstveno izkaznico,**
* **študentsko izkaznico,**
* **očala oz. leče, če jih nosite in**
* **kemični svinčnik.**

 **Ni potrebno biti tešč.**

Na pregledu boste prejeli potrdilo o opravljenem zdravniškem pregledu. V primeru, da se zdravniškega pregleda v navedenem terminu ne morete udeležiti, Vas prosimo, da to sporočite ge. Tanji Čerič, dipl. m. s., po elektronski pošti: tatjana.ceric@zd-mb.si ali po telefonu na številko 02 23 56 645.

Študentom, ki ponavljajo letnik in so zdravniški pregled že opravili, ga ni treba znova opravljati. Pregleda se lahko udeležijo študenti, ki bodo v tem študijskem letu dopolnili največ 26 let.

**Tuji študenti** s seboj obvezno prinesite veljavno evropsko kartico zdravstvenega zavarovanja ali medicare kartico oz. potrdilo iz ZZZS (original in en izvod kopije). Če potrdila s katerim lahko uveljavljate pravico do zdravniškega pregleda nimate, ste ga dolžni plačati (informacijo o višini plačila dobite v dispanzerju).

Zdravstveno varstvo se študentom podaljša do konca študijskega leta, v katerem študent dopolni 26 let.

V prilogi objavljamo urnik zdravniških pregledov za študente 1. letnika študijskega programa 1. stopnje in 2. letnika 2. stopnje.

Maribor, 12. 11. 2019